**Ծառայության նկարագիր**

|  |  |
| --- | --- |
| Անվանում | Օտարերկրյա քաղաքացիներին Հայաստանի Հանրապետությունից որպես պարգև տրված զենք արտահանելու համար տրվող թույլտվություն՝ երկու ամիս գործողության ժամկետով: |
| Արդյունք | Թույլտվություն։  Թույլտվության տրամադրման մերժում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | 1. Պարգևատրման հիմք հանդիսացող փաստաթղթեր, 2. սահմանված ձևի դիմում, 3. անձը հաստատող փաստաթղթի պատճեն, 4. պետական տուրքի վճարման անդորրագիր։ |
| Կոնտակտային տվյալներ | **Հեռախոս՝ +(374)010596147, +(374)010596412**  **Էլ․ փոստ՝** **haagv@police.am** |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի, ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո քաղաքացուն տրվում է որպես պարգև տրված զենք արտահանելու թույլտվություն` երկու ամիս գործողության ժամկետով:  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:  Թույլտվություն ստանալու դիմումը մերժվում է, եթե` ներկայացվել է ոչ ճիշտ տեղեկատվություն։ |
| Ծառայության վճար | Օտարերկրյա քաղաքացիներին` Հայաստանի Հանրապետությունից որպես պարգև տրված զենք արտահանելու թույլտվություն` 2 ամիս գործողության ժամկետով բազային տուրքի 10-ապատիկի չափով **(10,000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում են վճարման անդորրագրերը, ինչ վերաբերում է վճարման ժամանակին, ապա դրանք կատարվում են մինչև վերջնական թույլատրող փաստաթղթեր ստանալը։ |
| Կարգավորումներ | «Պետական տուրքի մասին» օրենք։  «Զենքի շրջանառության կարգավորման մասին» օրենք։  2023 թվականի մայիսի 11-ի թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի թիվ 101 հրամանն ուժը կորցրած ճանաչելու մասին»։  2015 թվականի նոյեմբերի 12-ի թիվ 1301-Ն ՀՀ կառավարության որոշումը՝ «Երրորդ երկրներից քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ներկրման, արտահանման և (կամ) տարանցիկ փոխադրման եզրակացության (թույլատրող փաստաթղթի) տրամադրման կարգը, ինչպես նաև երրորդ երկրներից ՀՀ մաքսային տարածք ներկրման, ՀՀ մաքսային տարածքից արտահանման և ՀՀ մաքսային տարածքով տարանցիկ փոխադրման դեպքում սահմանափակումների ենթակա քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ցանկը հաստատելու և լիազոր մարմին ճանաչելու մասին»։ |

|  |  |
| --- | --- |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |